Noortekohtumine Pärnus
2026-01-03 11:00 - 2026-01-04 13:00 UTC | Pärnu Püha Apostel Johannese kogudus, Karusselli 27, Pärnu, Pärnumaa, 80015, Estonia
Traditsiooniliselt on noored katoliiklased üle kogu Eesti sõitnud uue aasta esimestel päevadel kokku Pärnusse, et siinses hubases kogudusemajas ühiselt palvetada, lõbusalt aega veeta ja omavahel tutvuda. Nii toimubki järjekordne Pärnu kohtumine juba 3. jaanuaril 2026!
Esmakordselt on kõigil noortel võimalus kogudusemajja ka ööbima jääda!
Orienteeruv päevakava:
Kogunemine ~11.00
Püha Missa 11.30
Ühised palved
Kohtumistelk
Erinevad mängud ja ühised tegevused
Õhtune adoratsioon
Filmiõhtu

Kutsutud on kõik noored vanuses 14-22 (osalemiseks ei pea olema katoliiklane)!

Täida REGISTREERUMISVORM kuni 27. detsembrini.
KOHTUMISENI PÄRNUS!

Missa Pühimale Südamele: edevus
2026-01-16 18:00 - 21:00 | Tartu Pühima Neitsi Maarja Pärispatuta Saamise kogudus, Veski tn 3, Tartu, Tartumaa, 51005, Estonia
“Vaadake lilli, kuidas nad ei ketra ega koo, aga ma ütlen teile, isegi Saalomon kogu oma hiilguses ei olnud nõnda ehitud kui igaüks neist.”
Kui palju minuteid veedad sina iga päev peegli ees? Või riideid valides? Kui palju näed vaeva tühiste asjadega? Edevus, või teisiti tühisus kirjeldab enesekeskse elu varjupoolt. Kes meist tahaks teadlikult olla tühine, aga kiusatus selleks jääb ikka. Kuidas keskenduda sellele, mis päriselt oluline? Tule kuula mida ütleb vastuseks pühakute pärimus, kus vagad juba sajandeid tagasi täpselt samade probleemidega maadlesid.
* * *Missa Pühimale Südamele on Sündmus, Maa ja Taeva kohtumine ülevas liturgias üle aastatuhande kajava vokaalmuusika saatel.Pärast teenistust saame vabamas õhkkonnas veel veidi aega veeta, kuulata teemakohast mõtisklust ja ühiselt midagi hamba alla võtta. Õhtu lõpetab küünlavalgel kompletoorium, õhtupalve iidse monastilise traditsiooni järgi.
Oodatud on peamiselt noored täiskasvanud, kellele on tuttav igatsus eksistentsiaalse läheduse järgi, sõltumata usust või maailmavaatest — oodatud on ka need, kes varem üle kirikuläve pole julgenud astuda!Inglid on kohal, tule sina ka!
